Mangat-moord: Drie in hof vir moord op oudpolisieman | Maroela Media
Mangat-moord: Drie in hof vir moord op oudpolisieman
Drie verdagtes sal na verwagting Dinsdag in die Pretoriase landdroshof verskyn weens die moord op Danie Dreyer (64) wie se liggaam onlangs in 'n mangat in die stad gevind is.
Dreyer, 'n voormalige luitenant-kolonel in die SAPD en eienaar van Jakaranda Grafstene, se liggaam is verlede Maandagaand in 'n mangat in die Moot-omgewing aangetref nadat sy voormalige 36-jarige vriendin haar aan die polisie oorgegee het. Kapt. Colette Weilbach, polisiewoordvoerder, het vroeër aan Maroela Media gesê die vrou het haar by die Villieria-polisiestasie oorgegee en Dreyer se dood aangemeld.
"Sy het die polisie na die man [Dreyer], haar voormalige kêrel, se huis in Villieria geneem waar hy vermoedelik op 28 Maart tydens 'n geskil oor geld vermoor is," het Weilbach gesê. "Sy het daarna 'n adres in Capital Park uitgewys waar sy glo met die hulp van 'n vriend en twee ander mans die slagoffer se liggaam in 'n mangat gestort het."
Weilbach het gesê die vrou, Estelle Reddy, en haar 41-jarige vriend, Gerhardus Pienaar Papenfus, is kort daarna op aanklag van moord in hegtenis geneem. Hulle het verlede week hul eerste hofverskyning gemaak, waarna uitstel gevra is vir verdere ondersoek. Hulle sal na verwagting Dinsdag om borgtog aansoek doen.
Een van die ander twee mans wat moontlik met die voorval verbind kan word, is Woensdag om 01:00 by 'n huis in Eersterust in hegtenis geneem. Die verdagte, Kevin Johnson (29), het kort daarna ook in die hof verskyn en daar is versoek dat hy saam met Reddy en Papenfus verskyn.
Die vierde verdagte is nog soek.
misdaad Pretoria Villieria-moord
Man glo van brug gegooi
Winnie al weke lank in hospitaal
Mens kan maar net geskok wees. Manne weereens skrik wakker, die dames is net daarop uit om geld uit julle te maak. Hulle gee voor hul is mal oor julle. Julle voel so gevlei en laat alles gaan en leef vir die dames terwyl 'n luis soos Papenfus geduldig sit en wag terwyl jy met sy chick besig is en as jy begin agterkom iets is nie reg of jou geld loop soos water dan beland jy in 'n mangat! Bly liewer by jou gesin wat jou al die jare ondersteun en goed behandel het, dit is liefde.
Sjoe ja Geskok,,,,,, ek stem saam met jou ….. moenie in die versoeking gelui word nie " julle voel so gevlei en laat alles gaan" …… wees getrou aan jou gesin en familie en hou jou uit die kwaad. Mens weet nooit met wie jy te doen kry nie…. die duiwel sit om elke hoek en draai
Sjoe, julle twee weet darem baie van sy persoonlike lewe af en veralgemeen sommer alle vroue. Nee man. Het julle niks beter om te doen nie!
Danie is my man se neef. Hy het nie meer n verhouding met die vrou gehad nie, het haar net gehelp met werk en blyplek toe haar huwelik nie uitgewerk het nie. Sy het vermoedelik geld verduister en daarvoor is hy vermoor. Sy het alles beplan en ook probeer om getuienis te vernietig. Hoop sy word vir ewig weggesluit, want sy het n goeie pa en oupa weggeneem op n wrede manier. Dank die Here dat sy ouers nie meer lewe nie.